Cuneiform Tablet CCT 5 14a (BM 115050)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-šùr-ta-ak-lá-ku ù PUZUR₄-a-na iṣ-bu-tù-ni-a-tí-ma um-ma PUZUR₄-a-na-ma a-na a-šùr-ta-ak-lá-ku-ma a-bi a-ta be-li a-ta ṣa-aḫ-ra-ku-ma zi-tí-i ša É a-bi-ni i-na a-lim{ki} tal-qé um-ma a-šùr-ta-ak-lá-ku-ma ke-na al-qé a-wa-tí-šu-nu ni-ig-mur-ma 12 ma-na KÙ.BABBAR a-šùr-ta-ak-lá-ku a-na PUZUR₄-a-na i-ša-qal ŠÀ.BA 5 ma-na KÙ.BABBAR i-na kà-ni-iš i-na sà-lá-mì-šu-ma i-ša-qal 7 ma-na KÙ.BABBAR a-na a-lim{ki} i-na e-ra-bi₄-šu i-ša-qal a-na a-wa-tim a-ni-a-tim ni-iš a-lim{ki} it-mu-ú li-mu-um a-mur-a-šur DUMU kàr-ri-a a-na a-wa-tim a-ni-a-tim kà-ru-um kà-ni-iš i-dí-ni-a-tí-ma ba-ab DINGIR IGI GÍR ša a-šùr ṭup-pá-áš-nu ni-dí-in IGI PUZUR₄.SA.TU DUMU tu'īmum IGI e-dì-na DUMU i-sá-li-a IGI a-lá-ḫi-im DUMU e-la-lí i-ku-nu-um DUMU il₅-ba-ni tap-pá-i-ni